กฎกระทรวงการโอนใบอนุญาตเกี่ยวกับวัสดุกัมมันตรังสี เครื่องกำเนิดรังสี วัสดุนิวเคลียร์ สถานประกอบการทางนิวเคลียร์ และสถานที่ให้บริการจัดการกากกัมมันตรังสี พ.ศ. 2567กฎกระทรวง การโอนใบอนุญาตเกี่ยวกับวัสดุกัมมันตรังสี เครื่องกำเนิดรังสี วัสดุนิวเคลียร์ สถานประกอบการทางนิวเคลียร์ และสถานที่ให้บริการจัดการกากกัมมันตรังสี พ.ศ. ๒๕๖๗อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๓๓ วรรคสอง มาตรา ๔๓ วรรคสอง มาตรา ๕๐ วรรคสอง และมาตรา ๘๐ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ.๒๕๕๙ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ การโอนใบอนุญาตและการรับโอนใบอนุญาตให้กระทำได้กับใบอนุญาต ดังต่อไปนี้ (๑) ใบอนุญาตผลิต มีไว้ในครอบครองหรือใช้ นำเข้า ส่งออก หรือนำผ่านวัสดุกัมมันตรังสี (๒) ใบอนุญาตทำ มีไว้ในครอบครองหรือใช้ นำเข้า หรือส่งออกเครื่องกำเนิดรังสี (๓) ใบอนุญาตมีไว้ในครอบครองหรือใช้ นำเข้า ส่งออกมาตรา 1 หรือนำผ่านวัสดุนิวเคลียร์ (๔) ใบอนุญาตให้ใช้พื้นที่เพื่อตั้งสถานประกอบการทางนิวเคลียร์ ใบอนุญาตก่อสร้างสถานประกอบการทางนิวเคลียร์ และใบอนุญาตดำเนินการสถานประกอบการทางนิวเคลียร์ (๕) ใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีมาตรา 1 ใบอนุญาตก่อสร้างสถานที่ให้บริการจัดการกากกัมมันตรังสี และใบอนุญาตดำเนินการให้บริการจัดการกากกัมมันตรังสี การโอนใบอนุญาตแต่เพียงบางส่วนจะกระทำมิได้มาตรา 2 ข้อ ๒ การยื่นคำขอ การแจ้งหรือส่งข้อมูลหรือเอกสารหลักฐาน หรือการติดต่อ หรือออกเอกสารหลักฐานใด ๆ รวมทั้งการชำระค่าธรรมเนียมตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการโดยวิธีการและสถานที่มาตรา 2 ดังต่อไปนี้ (๑) ยื่นคำขอและเอกสารหลักฐานหรือส่งไปรษณีย์ลงทะเบียนตอบรับมาที่สำนักงาน (๒) วิธีการและสถานที่อื่นตามที่เลขาธิการกำหนดโดยประกาศในราชกิจจานุเบกษามาตรา 3 ข้อ ๓ คำขอโอนใบอนุญาต คำขอรับโอนใบอนุญาตตามเหตุที่กฎหมายกำหนด ใบรับคำขอ และคำขอชำระค่าธรรมเนียมการโอนใบอนุญาต ตามกฎกระทรวงนี้ ให้เป็นไปตามแบบที่เลขาธิการกำหนดโดยประกาศในราชกิจจานุเบกษามาตรา 1 หมวด ๑ การขอโอนใบอนุญาตมาตรา 4 ข้อ ๔ ผู้ใดประสงค์จะโอนใบอนุญาตให้ยื่นคำขอต่อเจ้าหน้าที่ พร้อมด้วยใบอนุญาตที่จะโอนและเอกสารหรือหลักฐานตามที่ระบุในแบบคำขอโอนใบอนุญาต ให้ผู้โอนใบอนุญาตแสดงเอกสารและหลักฐานการมีคุณสมบัติ ไม่มีลักษณะต้องห้าม และเงื่อนไขของศักยภาพตามประเภทของใบอนุญาตที่กำหนดในข้อ ๕มาตรา 4 ของผู้รับโอนใบอนุญาตมาพร้อมกับคำขอโอนใบอนุญาตตามวรรคหนึ่งด้วยมาตรา 5 ข้อ ๕ ผู้รับโอนใบอนุญาตต้องมีคุณสมบัติและไม่มีลักษณะต้องห้ามตามกฎหมายว่าด้วยพลังงานนิวเคลียร์เพื่อสันติ และต้องมีศักยภาพตามที่กำหนดในกฎกระทรวงว่าด้วยศักยภาพสำหรับผู้ขอรับใบอนุญาตในแต่ละประเภท โดยมีเงื่อนไข ดังต่อไปนี้ (๑) ผู้รับโอนใบอนุญาตตามข้อ ๑ (๑) (๒) หรือ (๓)มาตรา 5 ต้องมีศักยภาพทางเทคนิคเทียบเท่าหรือมากกว่าผู้โอน (๒) ผู้รับโอนใบอนุญาตตามข้อ ๑ (๔) หรือ (๕) ต้องมีศักยภาพทางเทคนิคและการเงินเทียบเท่าหรือมากกว่าผู้โอนมาตรา 2 หมวด ๒ การพิจารณาการโอนใบอนุญาตมาตรา 6 ข้อ ๖ เมื่อได้รับคำขอตามข้อ ๔ แล้ว ให้เจ้าหน้าที่ตรวจสอบคำขอ ข้อมูล เอกสาร หรือหลักฐานว่าถูกต้องครบถ้วนหรือไม่ ถ้าถูกต้องและครบถ้วน ให้ออกใบรับคำขอให้แก่ผู้ยื่นคำขอ หากเจ้าหน้าที่เห็นว่าคำขอ ข้อมูล เอกสาร หรือหลักฐานใดไม่ถูกต้องหรือไม่ครบถ้วน ให้แจ้งให้ผู้ยื่นคำขอทราบทันทีมาตรา 6 ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งให้ผู้ยื่นคำขอดำเนินการแก้ไข หรือยื่นข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้นให้บันทึกความบกพร่องและรายการข้อมูล เอกสาร หรือหลักฐานที่จะต้องยื่นเพิ่มเติมมาตรา 6 พร้อมทั้งกำหนดระยะเวลาที่ผู้ยื่นคำขอจะต้องดำเนินการแก้ไขหรือยื่นเพิ่มเติมไว้ในบันทึกดังกล่าวด้วย และมอบสำเนาบันทึกดังกล่าวให้ผู้ยื่นคำขอไว้เป็นหลักฐาน ในกรณีการยื่นคำขอมิได้กระทำด้วยวิธีการทางอิเล็กทรอนิกส์ ให้เจ้าหน้าที่และผู้ยื่นคำขอลงนามไว้ในบันทึกนั้นมาตรา 6 ระยะเวลาที่เจ้าหน้าที่กำหนดตามวรรคสองต้องไม่เกินสิบห้าวันนับแต่ได้รับแจ้ง เว้นแต่เป็นการโอนใบอนุญาตตามข้อ ๑ (๔) หรือ (๕) กำหนดระยะเวลาดังกล่าวต้องไม่เกินระยะเวลาที่เลขาธิการกำหนดมาตรา 7 ข้อ ๗ ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่ยื่นข้อมูล เอกสาร หรือหลักฐานให้ถูกต้องครบถ้วนภายในระยะเวลาที่เจ้าหน้าที่กำหนดตามข้อ ๖ ให้ถือว่าผู้ยื่นคำขอไม่ประสงค์จะดำเนินการต่อไป และให้เจ้าหน้าที่ส่งคืนคำขอพร้อมทั้งเอกสารหรือหลักฐานมาตรา 7 รวมทั้งแจ้งเป็นหนังสือถึงเหตุแห่งการคืนคำขอให้ผู้ยื่นคำขอทราบด้วยมาตรา 8 ข้อ ๘ การพิจารณาการโอนใบอนุญาตตามข้อ ๑ (๑) (๒) และ (๓) เมื่อเจ้าหน้าที่ตรวจสอบแล้วเห็นว่าคำขอ เอกสาร และหลักฐานถูกต้องและครบถ้วนแล้ว ให้เจ้าหน้าที่เสนอคำขอ เอกสารและหลักฐาน พร้อมด้วยความเห็นต่อเลขาธิการเพื่อพิจารณา ในกรณีที่เลขาธิการมีคำสั่งอนุญาตมาตรา 8 ให้แจ้งคำสั่งให้ผู้ยื่นคำขอทราบเพื่อให้มาชำระค่าธรรมเนียมภายในสามสิบวันนับแต่วันที่ได้รับหนังสือแจ้งดังกล่าว และให้เลขาธิการจัดทำใบอนุญาตใหม่และส่งให้ผู้รับโอนใบอนุญาตให้แล้วเสร็จภายในสิบห้าวันนับแต่วันที่ได้รับชำระค่าธรรมเนียม แต่หากผู้ยื่นคำขอไม่ชำระค่าธรรมเนียมภายในกำหนดเวลาดังกล่าวมาตรา 8 ให้ถือว่าผู้ยื่นคำขอไม่ประสงค์จะโอนใบอนุญาตต่อไป และให้เลขาธิการจำหน่ายเรื่องออกจากสารบบ ในกรณีที่เลขาธิการมีคำสั่งไม่อนุญาต ให้แจ้งคำสั่งดังกล่าวให้ผู้ยื่นคำขอทราบ พร้อมระบุเหตุผลของการไม่อนุญาต รวมทั้งแจ้งสิทธิและระยะเวลาอุทธรณ์ต่อคณะกรรมการให้ผู้ยื่นคำขอทราบด้วยมาตรา 8 ระยะเวลาในการพิจารณาคำขอรวมกันแล้วต้องไม่เกินสี่สิบห้าวันนับแต่วันที่ได้มีการออกใบรับตามข้อ ๖ ทั้งนี้ ไม่นับรวมระยะเวลาการส่งข้อมูล เอกสาร หรือหลักฐานเพิ่มเติมตามที่เลขาธิการมีหนังสือแจ้งไปยังผู้ยื่นคำขอมาตรา 9 ข้อ ๙ การพิจารณาการโอนใบอนุญาตตามข้อ ๑ (๔) และ (๕) เมื่อเจ้าหน้าที่ตรวจสอบแล้วเห็นว่าคำขอ เอกสาร และหลักฐานถูกต้องและครบถ้วนแล้ว ให้เจ้าหน้าที่เสนอคำขอ เอกสารและหลักฐาน พร้อมความเห็นต่อเลขาธิการเพื่อพิจารณา โดยให้เลขาธิการจัดทำความเห็นเสนอให้คณะกรรมการเห็นชอบต่อไปมาตรา 9 ในกรณีที่คณะกรรมการเห็นชอบตามความเห็นของเลขาธิการว่าควรอนุญาต ให้เลขาธิการมีคำสั่งอนุญาตและแจ้งคำสั่งให้ผู้ยื่นคำขอทราบเพื่อให้มาชำระค่าธรรมเนียมภายในสามสิบวันนับแต่วันที่ได้รับหนังสือแจ้งดังกล่าวมาตรา 9 และให้เลขาธิการจัดทำใบอนุญาตใหม่และส่งให้ผู้รับโอนใบอนุญาตให้แล้วเสร็จภายในสิบห้าวันนับแต่วันที่ได้รับชำระค่าธรรมเนียม แต่หากผู้ยื่นคำขอไม่ชำระค่าธรรมเนียมภายในกำหนดเวลาดังกล่าว ให้ถือว่าผู้ยื่นคำขอไม่ประสงค์จะโอนใบอนุญาต และให้เลขาธิการจำหน่ายเรื่องออกจากสารบบมาตรา 9 ในกรณีที่คณะกรรมการมีความเห็นเป็นอย่างอื่นที่ไม่ใช่กรณีตามวรรคสอง ให้เลขาธิการมีคำสั่งไม่อนุญาตและแจ้งคำสั่งนั้นให้ผู้ยื่นคำขอทราบ โดยให้ระบุเหตุผลของการไม่อนุญาต รวมทั้งแจ้งสิทธิและระยะเวลาฟ้องคดีต่อศาลปกครองให้ผู้ยื่นคำขอทราบด้วยมาตรา 9 ระยะเวลาในการพิจารณาคำขอรวมกันแล้วต้องไม่เกินหนึ่งปีนับแต่วันที่ได้มีการออกใบรับตามข้อ ๖ ทั้งนี้ ไม่นับรวมระยะเวลาการส่งข้อมูล เอกสาร หรือหลักฐานเพิ่มเติมตามที่เลขาธิการมีหนังสือแจ้งไปยังผู้ยื่นคำขอมาตรา 10 ข้อ ๑๐ เมื่อเลขาธิการมีคำสั่งอนุญาตให้โอนใบอนุญาตใดแล้ว ก่อนการจัดทำใบอนุญาตใหม่ให้กับผู้รับโอน ให้เจ้าหน้าที่แสดงข้อความหรือทำเครื่องหมายว่ามีการโอนใบอนุญาตตามแบบที่เลขาธิการกำหนด พร้อมทั้งระบุชื่อผู้รับโอน และวัน เดือน ปีที่โอน รวมทั้งลงลายมือชื่อของเจ้าหน้าที่กำกับไว้ในใบอนุญาตเดิมนั้นด้วยมาตรา 10 ใบอนุญาตที่ออกให้แก่ผู้รับโอนมีอายุเท่าที่เหลืออยู่ของใบอนุญาตเดิม ผู้รับโอนที่ได้รับใบอนุญาตตามข้อ ๘ หรือข้อ ๙ แล้ว ให้รับโอนไปซึ่งสิทธิ หน้าที่ และความรับผิดชอบของผู้ได้รับใบอนุญาตเดิมมาตรา 10 เว้นแต่เลขาธิการจะกำหนดเงื่อนไขให้ผู้รับโอนปฏิบัติเพิ่มเติมเพื่อประโยชน์ในการปฏิบัติตามกฎหมายว่าด้วยพลังงานนิวเคลียร์เพื่อสันติมาตรา 11 ข้อ ๑๑ ผู้รับโอนต้องวางหลักประกันตามกฎกระทรวงการวางหลักประกันและการดำเนินการเกี่ยวกับหลักประกันภายในสามสิบวันนับแต่วันที่ได้รับใบอนุญาต และให้สำนักงานคืนหลักประกันที่ผู้โอนได้วางไว้ภายในสามสิบวันนับแต่วันที่ได้รับหลักประกันจากผู้รับโอนมาตรา 3 หมวด ๓ การขอรับโอนใบอนุญาตตามเหตุที่กฎหมายกำหนดมาตรา 12 ข้อ ๑๒ ในกรณีที่ผู้รับใบอนุญาตตามข้อ ๑ (๑) (๒) หรือ (๓) ตาย สิ้นสภาพนิติบุคคล ตกเป็นบุคคลล้มละลาย หรือถูกศาลสั่งให้เป็นคนไร้ความสามารถ ให้บุคคลตามกรณีดังต่อไปนี้ ยื่นคำขอรับโอนใบอนุญาตต่อเจ้าหน้าที่ภายในเก้าสิบวันนับแต่วันที่เกิดเหตุดังกล่าว (๑) ทายาท กรณีที่ผู้รับใบอนุญาตตาย (๒) ผู้ชำระบัญชีมาตรา 12 กรณีที่ผู้รับใบอนุญาตสิ้นสภาพนิติบุคคล (๓) เจ้าพนักงานพิทักษ์ทรัพย์ กรณีที่ผู้รับใบอนุญาตตกเป็นบุคคลล้มละลาย (๔) ผู้อนุบาล กรณีที่ผู้รับใบอนุญาตถูกศาลสั่งให้เป็นคนไร้ความสามารถ การยื่นคำขอรับโอนใบอนุญาตตามวรรคหนึ่ง ให้ยื่นพร้อมเอกสารหรือหลักฐานตามที่ระบุไว้ในแบบคำขอรับโอนใบอนุญาตมาตรา 12 และยื่นเอกสารหรือหลักฐานการมีคุณสมบัติ ไม่มีลักษณะต้องห้าม และมีศักยภาพตามข้อ ๕ ในกรณีที่ประสงค์จะประกอบกิจการตามใบอนุญาตต่อไปด้วย ในกรณีที่ไม่มีการยื่นคำขอรับโอนใบอนุญาตตามระยะเวลาตามวรรคหนึ่ง ให้ถือว่าใบอนุญาตสิ้นอายุ เว้นแต่ในกรณีที่มีเหตุอันสมควร เลขาธิการอาจขยายระยะเวลาดังกล่าวได้ตามความจำเป็นมาตรา 13 ข้อ ๑๓ เมื่อได้มีการยื่นคำขอรับโอนใบอนุญาตตามข้อ ๑๒ พร้อมเอกสารและหลักฐานครบถ้วนถูกต้องภายในระยะเวลาที่กำหนดในข้อ ๑๒ แล้ว ให้เสนอเลขาธิการเพื่อพิจารณา โดยในกรณีที่เลขาธิการมีคำสั่งอนุญาต ให้สำนักงานแจ้งคำสั่งให้ผู้ยื่นคำขอรับโอนใบอนุญาตทราบมาตรา 13 และให้จัดทำใบอนุญาตใหม่และจัดส่งให้ผู้ยื่นคำขอรับโอนใบอนุญาตภายในสิบห้าวันนับแต่วันที่มีคำสั่ง ทั้งนี้ ให้นำความในข้อ ๖ และข้อ ๑๐ มาใช้บังคับด้วยโดยอนุโลม ในกรณีที่เลขาธิการมีคำสั่งไม่อนุญาต ให้สำนักงานแจ้งคำสั่งดังกล่าวให้ผู้ยื่นคำขอรับโอนใบอนุญาตทราบ พร้อมระบุเหตุผลของการไม่อนุญาตมาตรา 13 รวมทั้งแจ้งสิทธิและระยะเวลาอุทธรณ์ต่อคณะกรรมการให้ผู้ยื่นคำขอทราบด้วยมาตรา 14 ข้อ ๑๔ ในกรณีที่ทายาท ผู้ชำระบัญชี หรือผู้อนุบาล ระบุในคำขอรับโอนตามข้อ ๑๒ ว่าไม่ประสงค์จะประกอบกิจการต่อไป หรือเลขาธิการพิจารณาคำขอรับโอนใบอนุญาตแล้วเห็นว่าทายาท ผู้ชำระบัญชี หรือผู้อนุบาลที่ประสงค์จะประกอบกิจการต่อไป เป็นผู้ไม่มีคุณสมบัติ มีลักษณะต้องห้าม หรือไม่มีศักยภาพตามข้อ ๕มาตรา 14 เลขาธิการอาจแจ้งให้ทายาท ผู้ชำระบัญชี หรือผู้อนุบาลดำเนินการจัดหาผู้รับโอนและดำเนินการขอโอนใบอนุญาตตามหมวด ๑ ได้ การแจ้งการดำเนินการตามวรรคหนึ่ง ให้เลขาธิการกำหนดเงื่อนไขและระยะเวลาดำเนินการตามความจำเป็น ทั้งนี้ ในระหว่างระยะเวลาดังกล่าวให้ถือเสมือนว่าทายาท ผู้ชำระบัญชีมาตรา 14 หรือผู้อนุบาลนั้นเป็นผู้รับใบอนุญาตมาตรา 15 ข้อ ๑๕ ในกรณีที่เจ้าพนักงานพิทักษ์ทรัพย์ได้รับโอนใบอนุญาตตามข้อ ๑๓ หรือได้รับแจ้งจากเลขาธิการว่าใบอนุญาตสิ้นอายุลงตามข้อ ๑๒ วรรคสาม แล้ว ให้ดำเนินการเรียกประชุมเจ้าหนี้ตามกฎหมายว่าด้วยล้มละลาย เพื่อพิจารณาเกี่ยวกับวัสดุกัมมันตรังสี เครื่องกำเนิดรังสี หรือวัสดุนิวเคลียร์ที่ได้รับโอนมาตรา 15 เมื่อที่ประชุมเจ้าหนี้พิจารณาแล้วมีมติให้รวบรวมและขายทอดตลาดซึ่งวัสดุกัมมันตรังสี เครื่องกำเนิดรังสี หรือวัสดุนิวเคลียร์ เพื่อประโยชน์แก่กองทรัพย์สินของผู้รับใบอนุญาตที่ล้มละลาย หรือมีมติว่าไม่สามารถดำเนินการขายทอดตลาดได้มาตรา 15 ให้เจ้าพนักงานพิทักษ์ทรัพย์นั้นแจ้งมติดังกล่าวต่อสำนักงานภายในสามสิบวันนับแต่วันที่มีมติมาตรา 16 ข้อ ๑๖ ให้เลขาธิการแจ้งให้ทายาท ผู้ชำระบัญชี เจ้าพนักงานพิทักษ์ทรัพย์ หรือผู้อนุบาล แล้วแต่กรณี ดำเนินการจัดการกากกัมมันตรังสีตามกฎกระทรวงว่าด้วยการจัดการกากกัมมันตรังสี ในกรณี ดังต่อไปนี้ (๑) กรณีทายาท ผู้ชำระบัญชี หรือผู้อนุบาล ระบุในคำขอรับโอนตามข้อ ๑๒ ว่าไม่ประสงค์จะประกอบกิจการต่อไป (๒)มาตรา 16 กรณีทายาท ผู้ชำระบัญชี หรือผู้อนุบาล ที่ประสงค์จะประกอบกิจการต่อไป เป็นผู้ไม่มีคุณสมบัติ มีลักษณะต้องห้าม หรือไม่มีศักยภาพตามข้อ ๕ (๓) กรณีที่มีการฝ่าฝืนหรือมิได้ปฏิบัติตามเงื่อนไข หรือพ้นกำหนดระยะเวลาดำเนินการตามที่เลขาธิการกำหนดตามข้อ ๑๔ (๔)มาตรา 16 กรณีเจ้าพนักงานพิทักษ์ทรัพย์แจ้งมติที่ประชุมเจ้าหนี้ว่าไม่สามารถดำเนินการขายทอดตลาดได้ (๕) กรณีที่เลขาธิการมีคำสั่งไม่อนุญาตตามข้อ ๑๓ วรรคสอง ค่าใช้จ่ายในการดำเนินการตามวรรคหนึ่ง ให้ใช้จ่ายจากหลักประกันของผู้รับใบอนุญาตที่ได้วางไว้ตามกฎกระทรวงการวางหลักประกันและการดำเนินการเกี่ยวกับหลักประกันให้ไว้ ณ วันที่ ๑ พฤศจิกายน พ.ศ. ๒๕๖๗ ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓ วรรคสอง มาตรา ๔๓ วรรคสอง มาตรา ๕๐ วรรคสอง และมาตรา ๘๐ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมมีอำนาจออกกฎกระทรวงกำหนดหลักเกณฑ์ วิธีการและเงื่อนไขในการขอโอนใบอนุญาตและการโอนใบอนุญาตเกี่ยวกับวัสดุกัมมันตรังสี เครื่องกำเนิดรังสี วัสดุนิวเคลียร์ สถานประกอบการทางนิวเคลียร์ และสถานที่ให้บริการจัดการกากกัมมันตรังสี จึงจำเป็นต้องออกกฎกระทรวงนี้